tomron87/hebrew-wikipedia-sentences-corpus huggingface dataset:
עונהליגהמיקוםגביע1992ליגת העל61993ליגת העל11שמינית גמר1994ליגת העל81995ליגת העל121996ליגת העל81997ליגת העל17שמינית גמר1998הליגה הרוסית הראשונה21999ליגת העל112000ליגת העל152001הליגה הרוסית הראשונה18 2002הליגה הרוסית השלישית, עבר הוולגה1טורניר הגמר62003הליגה הרוסית השנייה, עבר הוולגה112004הליגה השנייה, עבר הוולגה172005הליגה השנייה, עבר הוולגה9
עונה טורניר שלב מדינה יריבה משחק בית משחק חוץ סך הכל1997גביע אינטרטוטושלב הבתיםפרולטר1:0צליה2:1אנטליהספור1:0מכבי חיפה4:0חצי גמרהאלמסטד0:00:10:1
מועדון כדורגל נשים לוקומוטיב מוסקבה הוא מועדון כדורגל רוסי ממוסקבה, המתמודד באליפות רוסיה.
מגרש הבית הוא אצטדיון "ספסאן ארנה" ברובע צ'רקיזובו שבמוסקבה, המכיל 10,000 מושבים.
ספונסר הקבוצה הוא חברת הרכבות הרוסית.
הניסיון הראשון להקים מועדון כדורגל נשים בחסות מועדון הכדורגל לוקומוטיב נעשה ב-1991, כמועדון כדורגל נשים של אגודת לוקומוטיב, אבל בעונת 1993 בשל קשיים כלכליים המועדון חדל להתקיים.
הניצחון הגדול ביותר בתולדות הקבוצה, ב-1992, היה הניצחון על ז'מצ'וז'ינה סוצ'י בתוצאה 12:0. ההפסד הכי גדול שנרשם ב-1993, היה בתבוסה 1:4 למועדון סיומביק זילאנט מהעיר טוליאטי.
ב-14 בפברואר 2018 באתר הרשמי של מועדון הכדורגל "לוקומוטיב" נשיא המועדון איליה גרקוס הודיע כי כחלק ממועדון הכדורגל לוקומוטיב יוקם מועדון כדורגל נשים.
באותו היום כבר מונתה ילנה פומינה למאמנת הקבוצה.
המשחק הרשמי הראשון נערך ב-21 באפריל 2018 במשחק נגד יניסיי מקרסנויארסק בספסאן ארנה.
בעונת 2020 סיימה כסגנית אלופה וזכתה בגביע כאשר בעונת 2019 הישג השיא היה חצי גמר הגביע.
בעונת 2021 התמודדה לראשונה בליגת האלופות אך הודחה כבר בשלב סיבוב המוקדמות השלישי.
עם זאת, השיגה זכייה שנייה בגביע.
בעונת 2021 זכתה באליפות רוסיה לראשונה בתולדותיה וזאת 4 מחזורים לסיום.
בעונת 2021, קבוצת הנוער של המועדון העפילה לגמר טורניר אליפות רוסיה לנערות עד גיל 16, המכונה "ליגת הכדורגל לנוער–בנות" (ЮФЛ-девушки).
קבוצת הנוער של לוקומוטיב זכתה באליפות הנוער בעונת 2022.
מועדון הכדורגל לוקומוטיבה זאגרב (בקרואטית: Nogometni klub Lokomotiva Zagreb) הוא מועדון כדורגל מהעיר זאגרב, המשחק בליגת העל הקרואטית.
תקופת ההצלחה היחידה שלה עד כה הייתה בסוף שנות הארבעים של המאה העשרים ותחילת שנות החמישים של המאה העשרים כשמאז המועדון התמודד ברוב העשורים מאז בליגות הנמוכות.
בשנת 1945 המועדון אומץ על ידי חברת הרכבות ומאז נושא את השם "לוקומוטיבה" על שם קטר רכבת, "לוקומוטיב".
באמצע שנות האלפיים לוקומוטיבה הפכה לקבוצת המילואים של דינמו זאגרב.
בין 2007 ו-2009 העפילה במשך שלוש שנים רצופות מהליגה הרביעית לליגה הבכירה ביותר במדינה.
המועדון נשאר קבוצת המילואים של דינמו באופן לא רשמי גם כששיחק נגד דינמו, דבר שעורר מחלוקות רבות.
עונת 2012/2013 הייתה אחת המוצלחות בתולדות המועדון מאז 1990, כשלוקומוטיבה העפילה עד לשלב גמר הגביע הקרואטי וסיימה במקום השני בטבלת אליפות ליגת העל הקרואטית.
עונה טורניר שלב יריבה משחק בית משחק חוץ סיכום כולל2013/14הליגה האירופיתשלב המוקדמות השני דינמו מינסק2–32–14–4 (a)2015/16שלב המוקדמות הראשון איירבוס בריטון2–23–15–3שלב המוקדמות השני פאוק2–10–62–72016/17שלב המוקדמות הראשון סנטה קולומה4–13–17–2שלב המוקדמות השני רופס רובאניימי3–01–14–1שלב המוקדמות השלישי וורסקלה פולטבה0–03–23–2שלב המוקדמות הרביעי ראסינג גנק2–20–22–4
הקבוצה אירחה את משחקי הבית באצטדיון של דינמו, אצטדיון מקסימיר, במשך כמה שנים לפני המעבר לאצטדיון זאגרב, שממוקמת בשכונת קראניצ'ביסה, לאחר שהאצטדיון בנובי זאגרב, ששימש אותו בעבר, לא עמד בתקני הליגה.
לוקי אנרגיה וליקיה לוקי היא קבוצת כדורגל רוסית מהעיר וליקיה לוקי, שבמחוז פסקוב במערב רוסיה.
הקבוצה מתמודדת בליגת הכדורגל המקצוענית מעונת 2017/2018 והתמודדה בה גם משנת 1997 ועד שנת 2001. התוצאה הטובה ביותר הייתה מקום 11 בליגה השנייה, אזור מערב ב-1998 וב-2018. כמו כן הקבוצה העפילה לשלב 32 האחרונות בגביע הרוסי בכדורגל, בעונת 2018/2019.
הקבוצה ממומנת על ידי ממשלת מחוז פסקוב ועיריית וליקיה לוקי, בסיוע עם חברות מקומיות.
המועדון הוקם לראשונה בשנת 1991 ופורק בשנת 2005. הקבוצה הוקמה מחדש ב-2014 והתמודדה בליגה השלישית עד עונת 2017/2018.
לוקי היא סדרת טלוויזיה אמריקאית, שנוצרה עבור שירות הזרמת המדיה "דיסני+" על ידי מייקל וולדרון, ומבוססת על דמותו של הנבל באותו השם מבית מארוול קומיקס.
הסדרה היא חלק מהיקום הקולנועי של מארוול, והיא קשורה בהמשכיותה לסרטי היקום.
הסדרה מופקת על ידי אולפני מארוול, כשוולדרון משמש כמפיק בפועל והיא מבוימת על ידי הבמאית קייט הרון.
עונתה הראשונה של הסדרה, עלתה לשידור ב-9 ביוני 2021 והסתיימה ב-14 ביולי 2021. העונה השנייה של הסדרה, עלתה לשידור ב-5 באוקטובר 2023.
בעקבות אירועי "סוף המשחק", לוקי נמלט ממאסרו עם אבן הטסרקט, אך נתפס ומובא לרשות למשתנים בזמן , ארגון ביורוקרטי מסתורי המתקיים מחוץ למרחב הזמן והחלל ואחראי על ניטור ציר הזמן התקין.
במהלך משפטו, ניתנת ללוקי האפשרות הבאה: להימחק מהקיום בגלל היותו "משתנה בזמן", או לעזור לתקן את ציר הזמן ולעצור איום גדול יותר.
בסופו של דבר, לוקי נלכד במותחן פשע משלו בעודו עובר בין צירי זמן שונים ומשפיע על ההיסטוריה האנושית.
טום הידלסטון – לוקי, אחיו החורג של תור המשמש גם כאויבו, המבוסס על אל מהמיתולוגיה הנורדית בעל שם זהה.
גרסה זו של לוקי, שנחשבת ל"משתנה בזמן", יצרה ציר זמן חדש במהלך אירועי "סוף המשחק" החל משנת 2012, כך שהוא מעולם לא נכח באירועי "העולם האפל", "ראגנארוק" ו"מלחמת האינסוף"; ולפיכך גם מעולם לא עבר תהליך גאולה עצמית.
הידלסטון הביע עניין לשוב לגילום התפקיד על מנת לחקור את כוחותיו של לוקי, במיוחד את יכולות שינוי הצורה שלו, שמשחקות תפקיד חשוב בנושא חקר הזהות במהלך הסדרה.
התסריטאי הראשי, מייקל וודרון, השווה את לוקי למייסד אפל, סטיב ג'ובס, מאחר ששניהם אומצו ואהבו להישאר בשליטה.
הסדרה אפשרה ללוקי לפרוץ ממעגל בו אחרים סומכים עליו, ואז נבגדים על ידו בעודו הופך שוב לנבל וחוזר שוב, ואפשרה לדמות להתנתק מהרעיון הזה ולהשתנות ולצמוח כאדם בזכות עצמו.
חומרי הקידום לסדרה אישרו רשמית כי לוקי מזדהה כג'נדרפלואיד, עובדה שנרמזה בעבר בסרטי היקום, לאור יכולות שינוי הצורה שלו והדרך בה הדמות מזדהה בחוברות הקומיקס של "מארוול קומיקס".
וולדרון היה מודע לכך שאנשים רבים מזדהים עם לוקי מכיוון שהדמות נזילה מגדרית והיו "להוטים לראות את הייצוג הזה", וציין שהם עבדו קשה על ההיבט הזה באפיון דמותו של לוקי.
אוון וילסון – מוביוס מ.
מוביוס, סוכן ברשות למשתנים בזמן, המתמחה במיוחד בחקירות פושעי זמן מסוכנים.
הבמאית קייט הרון השוותה את מוביוס לבלש קשוח וחם מזג, בעוד וילסון השווה אותו לדמותו של ג'ק קייטס בסרט "48 שעות" (1982).
הידלסטון עזר לווילסון להתכונן לתפקידו, והראה לו רגעים מהיקום הקולנועי של מארוול, שלדעתו הועילו לווילסון בסצנות בהן מוביוס מראיין את לוקי.
מראהו החיצוני של מוביוס בסדרה נועד להזכיר את מראהו החיצוני של עורך מארוול קומיקס, מארק גרונוולד, שהיה "מומחה ההמשכיות הבכיר" של מארוול, שכן כל אחד מחברי הרמ"ז בקומיקס עוצב ואויר במטרה להזכיר שיבוט של גרונוולד.
סופיה די מרטינו – סילבי, גרסה נשית של לוקי התוקפת את ציר הזמן המקודש.
די מרטינו ציינה כי הידלסטון לימד אותה כל מה שהייתה צריכה לדעת על גילום דמותו של לוקי.
גוגו אמבתה-רו – רבונה רנסלייר, ציידת לשעבר ברשות למשתנים בזמן, ארגון משטרתי-ביוקרטי המנטר את תקינותם של ציר הזמן והמולטיוורס, שעם הזמן עלתה בדרגות וקודמה להיות אחת משופטיה הבכירים, שמפקחת על המקרה של לוקי.
הרון השוותה הן את אמבתה-רו והן את רנסלייר לזיקיות, וציינה שרנסלייר תמיד מנסה לאזן את יחסיה עם מוביוס, בהיותה גם הממונה עליו וגם ידידתו.
הרון הוסיף כי אמבתה-רו הביאה "חום" לדמותה של רנסלייר, תוך כדי תיעול כאבה.
הסדרה בוחנת את מקורותיה של רנסלייר, שקדם להופעתה של הדמות בחוברות הקומיקס.
על כך, אמבתה-רו ציינה שהיא נהנתה מהיכולת להתחיל "משהו טרי" עם הדמות ככזו.
טרה סטרונג – גברת דקות , שעון אנתרופומורפית בעלת מבטא דרומי המשמשת כקמיע המצויר של הרמ"ז.
וונמי מוסקו – ציידת בי-15, ציידת בכירה וקשוחה העובדת ברשות למשתנים בזמן.
יוג'ין קורדרו – קייסי, פקיד הקבלה של הרמ"ז.
סשה ליין – ציידת סי-20, ציידת העובדת עבור הרמ"ז, שנחטפת ומכושפת על ידי סילבי כחלק מתוכניתה לחשוף את מיקומם של שומרי הזמן.
קי הוי קואן - אורובורוס "או-בי, סוכן TVA שעובד במחלקת התיקונים והקידום שלה.
רייט, שתואר כ"איש התיקון המוזר", הסביר שכל פיסת טכנולוגיה ב-TVA תוכננה על ידי O.B.
או שהוא יודע איך לתקן את זה ולשמור את זה מבצעי.
ג'ק ויל – לוקי הילד: משתנה צעיר של לוקי שיצר אירוע נקסוס על ידי הריגתו של תור, שרואה את עצמו כשליטה של ממד הריק.
דוביה אופריי – לוקי הרהבתן, משתנה של לוקי שנוהג להפריז בהישגיו.
גרנט – לוקי "הקלאסי", משתנה מבוגר של לוקי שזייף את מותו במטרה להימלט מהריגתו על ידי תאנוס והחליט לחיות את חייו בבידוד.
ללוקי "הקלאסי" ישנה היכולת להעלות אשליות גדולות ומורכבות יותר מאשר לוקי.
ג'ונתן מג'ורס – "ההוא שנשאר", מדען שהגיע מהמאה ה-31 ויצר את הרמ"ז על מנת להציל את ציר הזמן מלהיהרס על ידי משתניו המרושעים, בהם קאנג הכובש וויקטור טיימלי.
וולדרון תיאר את מג'ורס כ"שחקן מדהים", וחשף שצוות הליהוק חיפש מישהו כריזמטי ומגנטי שישחק את "ההוא שנשאר", ובסרטים אחרים יגלם אף את קאנג הכובש.
וולדרון רצה שעלילת הסדרה תשפיע במידה ניכרת על היקום הקולנועי של מארוול, ולכן, בידיעה ש"קאנג הכובש כנראה הולך להיות הנבל הגדול של השלב הבא, ומכיוון שהוא יריב שנסע בזמן", וולדרון החליט להציג אותו בסדרה כ"סוציופת כריזמטי מאוד".
בנוסף, פיליפ פורנה, דייב מקדונלד, מישל רוז, סרפינה קינג, אלווין צ'ון ואילן מועלם מגלמים אנשי-דקות הנמצאים תחת פיקודם של מוביוס וציידת בי-15, ואילו ג'ון לוין ואהרון בלנר מגלמים פקידי שומה העובדים ברמ"ז, בהתאמה.
אריקה קולמן מגלמת את דמותה של פלורנס שפנר, דיילת ששהתה בטיסה של די.
קופר.בנוסף, מופיעים בסדרה רנה רוסו וג'יימי אלכסנדר ששבו לגלם את דמויותיהן של פריג, אמו החורגת של לוקי, ליידי סיף מסרטי היקום הקולנועי הקודמים, וכריס המסוורת' שדיבב את דמותו של תורדע (תור-צפרדע), בהופעות קמע ללא זיכוי.
במטה הרמ"ז, לוקי מובא למשפט בפני רבונה רנסלייר, המאשימה אותו בפשעים נגד ציר הזמן המקודש.
לוקי סבור כי הרמ"ז צריכה להעניש את הנוקמים, שכן הם חזרו אחורה בזמן ואפשרו לו להגיע למצב זה, אך רבונה דוחה את טענותיו מכיוון שמעשיהם נועדו לקרות.
לאחר מכן, לוקי מוכרז כאשם ונידון לתהליך איפוס, אך במקום זאת נמסר לחזקתו של הסוכן מוביוס מ.
מוביוס, שלוקח אותו לחדר "תיאטרון הזמן", שם הוא סוקר את מעשיו ושואל על "אהבתו" להרג אנשים ולפגיעה בהם.
מנגד, לוקי טוען כי מעשיו משמשים ל"שחרור" נתיניו לעתיד מחירותם חסרת המטרה, ומפקפק במניעיו של מוביוס.
לוקי מצליח לגנוב בחשאי את מערבל הזמן ואת הטסרקט ומנסה להימלט, אך עד מהרה מוותר כשהוא מבין שכוחו של הרמ"ז גדול בהרבה משלו, ומדכא אפילו את אבני האינסוף.
בשנת 1858, בסלינה, אוקלהומה, גרסתו המסתורית של לוקי אורבת ליחידה של אנשי-דקות שחקרו את האכרוניזם בציר הזמן המקומי, והורגת אותם.
2 2 The Variant הווריאנט קייט הרון אליסה קרסיק 16 ביוני 2021 לוקי מצטרף למשימה של הרמ"ז בעקבות מארב של המשתנה הנמלט של לוקי בשנת 1985 באושקוש, ויסקונסין.
במהלך חקירת האירוע, לוקי מעוניין שהרמ"ז יאפשרו לו לפגוש את שומרי הזמן במקום לקצץ אותו, אך מוביוס מבין שהוא מהתל בהם.
חזרה במטה של הרמ"ז, מוביוס משכנע את רנסלייר לתת הזדמנות נוספת ללוקי.
השניים מתחילים לחקור ולוקי מגלה כי גרסתו הנמלטת מסתתרת באירועים אפוקליפטיים כמו רגנארוק, שם הוא מסוגל להסוות את עצמו מכיוון ששום דבר שיעשה לא יוכל לשנות את ציר הזמן.
במהרה, לוקי, מוביוס ושאר עובדי הרמ"ז מגלים את תוכניתה של "המשתנה", שחיברה שעון ספירה לאחור למטעני האיפוס שגנבה מהרמ"ז – עם סיום הספירה לאחור, מטעני האיפוס נעלמים ויוצרים ענפי ציר זמן חדשים בנקודות זמן שונות.
"המשתנה" נמלטת, ולוקי עוקב אחריה.
3 3 Lamentis למנטיס קייט הרון בישה קיי.
עלי 23 ביוני 2021 לוקי עוקב אחר המשתנה, שנחשף ששמה הוא סילבי, בחזרה אל מטה הרמ"ז, שם הם נאלצים להתמודד מול רנסלייר לפני שמצליחים להימלט באמצעות טאבלט הזמן ללמנטיס 1 בשנת 2077, ירח שעתיד להיחרב על ידי כוכב לכת.
על הירח, השניים לא מצליחים להימלט בגלל שנגמר כוחו של הטאבלט.
השניים מתגנבים אל רכבת המובילה אל "התיבה", חללית שנועדה לפנות את תושבי הירח האמידים, במטרה לקחת את כוחה ולהטעין את הטאבלט.
ברכבת, לוקי משתכר, מה שגורם לו ולסילבי להתגלות ולהיות מגורשים על ידי השומרים.
במהלך הנפילה מהרכבת, לוקי שובר בטעות את הטאבלט, מה שמאלץ אותו ואת סילבי ללכת רגלית אל "התיבה".
במהלך מסעם, סילבי מגלה בפני לוקי כי הרמ"ז מורכב כולו מ"משתנים", ולא נוצר על ידי שומרי הזמן, כפי שטען מוביוס.
לוקי וסילבי מגיעים למיקומו של "התיבה" ונלחמים בדרכם בשומרים, אך עדים לבסוף להשמדתו על ידי מטאור, מה שמשאיר אותם תקועים על הירח.
4 4 The Nexus Event אירוע הנקסוס קייט הרון אריק מרטין 30 ביוני 2021 לפני שנים, בילדותה, סילבי נעצרת על ידי הרמ"ז.
עם זאת, היא מצליחה להימלט על ידי גניבת טאבלט הזמן של רנסלייר ומעבירה מאז את כל חייה באמצעות הסתתרות באירועים אפוקליפטיים.
בהווה, רנסלייר נפגשת עם שומרי הזמן, ולאחר מכן מודיעה למוביוס על מותה של ציידת סי-20. על ירח למנטיס, לוקי וסילבי מתאהבים ויוצרים "אירוע נקסוס" שמעולם לא נראה ברמ"ז, מה שמוביל לגילויים על ידי מוביוס, שמחלץ ומביא למעצר את השניים.
כעונש, מוביוס משאיר את לוקי בלולאת זמן בה הוא מוכה על ידי ליידי סיף כנקמה על מעשה קונדס שעולל לה; אך לפני כן, לוקי מקבל סיכוי לומר לו כי הרמ"ז שיקרה לו, וכי כל סוכניה הם משתנים כמוהו.
מוביוס גונב את טאבלט הזמן של רנסלייר במטרה לחקור את דבריו של לוקי, ובמקביל ציידת בי-15 מחזירה את סילבי לקניון "רוקס-קארט" בשנת 2050, שם היא מבקשת לדעת את האמת על עצמה.
גם מוביוס וגם בי-15, שכעת מודעים לעברם, מנסים להביא לחילוצם של לוקי וסילבי.
מוביוס משחרר את לוקי מהלולאה, אך עד מהרה מתעמת נגד רנסלייר ונקצץ.
לוקי וסילבי מובאים בפני שומרי הזמן בליווי רנסלייר וחייליה, אך ציידת בי-15 מתערבת, ובתוהו ובוהו שנוצר, אנשי-הדקות נקצצים וסילבי מעלפת את רנסלייר.
לבסוף, סילבי מצליחה להרוג את אחד משומרי הזמן.
להפתעתם של סילבי ולוקי, השלושה מתגלים כאנדרואידים, וכך מתברר כי לא ידוע מי באמת אחראי להיווצרותה של הרמ"ז.
רנסלייר חוזרת להכרתה ומקצצת את לוקי.
סילבי, בכעס, מכניעה את רנסלייר ודורשת ממנה את האמת.
בסצנה המופיעה באמצע כתוביות הסיום, לוקי מתעורר במקום לא ידוע, ומגלה להפתעתו שהוא מוקף במשתנים לוקיים אחרים.
בניסיון להגיע ללוקי, סילבי מקצצת את עצמה, ונמלטת בקושי מאליות' בעזרתו של מוביוס.
במקום המסתור של הלוקים, לוקי הרהבתן מנסה להסגיר את שאר משתניו של לוקי בעקבות עסקה שסגר עם לוקי "הנשיא", מה שמביא למאבק במהלכו לוקי ובני בריתו חומקים החוצה.
לאחר ההתאחדות עם לוקי, סילבי מציעה תוכנית לפיה היא תכשף את אליות', בתקווה שהוא יוביל אותם לאדם האמיתי שעומד מאחורי הקמת הרמ"ז.
כאשר שאר הלוקים מסיחים את דעתו של אליות', מוביוס משתמש בטאבלט הזמן שסילבי גנבה מרנסלייר על מנת לחזור למטה של הרמ"ז, ואילו שאר הלוקים תופסים מחסה.
לוקי "הקלאסי" יוצר אשליה מאסיבית של אסגרד במטרה להסיח את דעתו של אליות', מקריב את עצמו בתהליך, ומאפשר ללוקי ולסילבי לכשף את היצור בהצלחה ולחצות אל עבר טירה מסתורית הנמצאת מעבר לו.
לנצח נצחים קייט הרון מייקל וולדרון ואריק מרטין 14 ביולי 2021 במצודה הנמצאת באחרית הזמן, פוגשים לוקי וסילבי את גברת שעון, ודוחים את הצעתו של אדוניה, "ההוא שנשאר", להחזירם לציר הזמן תוך הבטחה לשניים שהם יוכלו לקבל את כל מה שחלמו עליו.
בינתיים, רנסלייר יוצאת למשימה למצוא את "הרצון החופשי" לאחר שקיבלה מידע מ"ההוא שנשאר".
במצודה, "ההוא שנשאר" מברך את לוקי וסילבי ומגלה לשניים שהוא יצר את הרמ"ז לאחר שסיים מלחמה רב-יקומית שנגרמה על ידי משתניו השונים.
"ההוא שנשאר" מציע להם אפשרות בחירה כאשר ציר הזמן מתחיל להסתעף – הם יוכלו להרוג אותו, להביא לקצו של ציר הזמן הייחודי ולהסתכן במלחמה רב-יקומית נוספת, או שיוכלו להחליף אותו כיורשיו הנבחרים לניהול ציר הזמן.
סילבי מחליטה להרוג אותו, בעוד לוקי מנסה לעצור אותה, ומסביר לה שהוא רוצה לשמור על ביטחונה, והשניים מתנשקים.
סילבי שולחת את לוקי חזרה למטה הרמ"ז, ולאחר מכן הורגת את "ההוא שנשאר", שאינו מתנגד.
במטה הרמ"ז, לוקי מזהיר את ציידת בי-15 ומוביוס כי משתניו השונים של "ההוא שנשאר" באים למלחמה, אך מגלה שמוביוס אינו מזהה אותו, שכן הוא נשלח בטעות למטה של הרמ"ז שנמצא ביקום אחר.
בנובמבר, מנכ"ל דיסני, בוב אייגר, אישר כי סדרה שתתמקד בדמותו של לוקי נמצאת בתהליכי פיתוח ושטום הידלסטון צפוי לשוב לגלם את דמותו.
בפברואר 2019, מייקל וולדרון נשכר לתפקיד השואו-ראנר והמפיק בפועל של הסדרה.
וולדרון גם כתב את התסריט עבור פרק הפיילוט.
הסדרה הייתה צפויה לעקוב אחר דמותו של לוקי כשהוא "צץ לאורך ההיסטוריה האנושית כמשפיע לא סביר על אירועים היסטוריים".
חודש לאחר מכן, פייגי הצהיר כי במהלך סרטי היקום הקולנועי של מארוול, לוקי הוא בן יותר מאלף שנה, כך שהסדרה תבחן את מה שעשה במהלך חייו הארוכים.
פייגי הוסיף כי האינטרס של אולפני מארוול בהפקת הסדרה הייתה העבודה עם הידלסטון וחקירת דמותו של לוקי מעבר להיותו הנבל המשני בסרטים.
באוגוסט, הידלסטון הסביר כי הוא ידע על תפקיד האורח שלו ב"סוף המשחק" עוד כאשר הוא צילם את מותו של לוקי "מלחמת האינסוף, אך הוא החשיב "מלחמת האינסוף" כסופו האמוציונלי של דמותו.
לאחר מכן, נודע להידלסטון על התוכניות להפיק סדרה על לוקי כשישה שבועות לפני יציאת "מלחמת האינסוף", ושמר על כך בסוד עד להכרזתה הרשמית בהמשך אותה שנה.
הידלסטון הביע התרגשות מהיכולת לשנות את לוקי בדרכים שונות על ידי לקיחת גרסתו הקודמת יותר של הדמות ואילוצו להתמודד מול אויבים אימתניים יותר שהוא מעולם לא ראה כמותם.
באותו החודש, נחשף שהבמאית קייט הרון תביים את הסדרה, ובמקביל אושר שעונתה הראשונה של הסדרה תכלול שישה פרקים, שאורכם יהיה בין 40 ל-50 דקות.
בנובמבר 2020, דווח על תחילת פיתוחה של העונה השנייה, ובינואר 2021, דווח על כך שוולדרון עתיד להיות מעורב שוב בהפקת העונה השנייה "בתפקיד כלשהו" כחלק מעסקה עם דיסני.
במאי 2023 פורסם כי העונה השנייה צפויה לעלות ב-6 באוקטובר 2023.
הסדרה עתידה להתרחש לאחר אירועי הנוקמים: סוף המשחק, במהלכם לוקי גנב את אבן הטסראקט מטוני סטארק, שחזר בזמן לאירועי "הנוקמים", מה שיצר ציר זמן חלופי במקביל לציר הזמן עליו נמצאים סרטי היקום הקולנועי הראשיים.
בסדרה, לוקי משתמש באבן הטסראקט על מנת לנסוע בזמן ולשנות את ההיסטוריה האנושית.
באוגוסט 2019, במאית הסדרה, הרון, הצהירה כי הסדרה "תיקח את לוקי לחלק חדש לחלוטין ביקום הקולנועי של מארוול" ואילו וולדרון אמר שהסדרה "תחקור את השאלות שיש לכולנו: לאן נעלם לוקי אחרי שהוא הרים את אבן הטסראקט?
האם לוקי יכול אי פעם להתיידד עם מישהו?
והאם השמש תזרח עליו שוב אי פעם?".
על פי פייגי, המשכיותה של הסדרה תקושר לסרט "דוקטור סטריינג' בממדי הטירוף", בדומה ל"וונדה-ויז'ן".
עם ההכרזה על פיתוח והפקת הסדרה בנובמבר 2018, דווח במקביל כי הידלסטון צפוי לשוב לגלם את דמותו של לוקי.
בפברואר 2019, יו"ר אולפני דיסני, אלן הורן, אישר רשמית את שובו של הידלסטון לגילום דמותו של לוקי.
בנובמבר 2019, אושר כי השחקנית סופיה די מרטינו לוהקה לתפקיד ראשי לא ידוע.
עם זאת, דווח כי מרטינו תגלם את גרסתו הנשית של לוקי.
בינואר 2020, אושר כי השחקן אוון וילסון לוהק לגילום דמותו של מוביוס מ.
בפברואר 2020, נודע על ליהוקה של גוגו אמבתה-רו לתפקיד ראשי בסדרה.
גרנט לוהק לתפקיד שטרם פורסם כחלק מהופעת אורח, ובדצמבר 2020, נחשף שוונמי מוסקו לוהקה לתפקיד שטרם פורסם.
בספטמבר 2020, נחשף ליהוקה של סשה ליין לתפקיד שטרם פורסם.
בדצמבר 2020, דווח שייתכן וג'יימי אלכסנדר תשוב לגלם את דמותה של סיף מסרטים קודמים של היקום הקולנועי של מארוול.
צילומי העונה הראשונה החלו בינואר 2020, וכל ששת פרקיה בוימו על ידי הרון וצולמו על ידי הצלמת אוטום דוראלד.
צילומי רקע התקיימו במטרופולין אטלנטה לאורך כל חודש פברואר.
ב-14 במרץ, הצילומים הושבתו בעקבות התפרצות מגפת הקורונה בארצות הברית, והתחדשו רק בספטמבר 2020, באולפני "פיינווד אטלנטה".
צילומי העונה הראשונה הסתיימו באמצע דצמבר 2020.
בנובמבר 2020, טרם עלייתה לשידור של העונה הראשונה, התפרסם שצילומי העונה השנייה עתידים להתחיל בינואר 2022. צילומי העונה השנייה החלו בלונדון ביוני 2022.
קטע קצרצר מהסדרה הוצג בפרסומת שיווקית במהלך אירוע הסופרבול LIV לצד קטעי וידאו מ"הפלקון וחייל החורף" ו"וונדה-ויז'ן".הכתבת ג'וליה אלכסנדר מ-"The Verge" אמרה שהפרסומת הציעה "מספיק הצצות כדי לרגש מעריצים".
הכתבת היילי פוץ' מ"קולידר" העירה שמכל פרסומות במהלך הסופרבול, אנשי השיווק של מארוול "גנבו את כל ההצגה" והיה להם "הרבה ממה לרגש איתו".
בינואר 2021 אולפני מארוול הודיעו על תוכניתם להפיץ צעצועים, משחקים, ספרים, פריטי הלבשה, מוצרים לעיצוב הבית ופריטים נוספים כל שבוע עם תחילת שידור הסדרה, זמן קצר לאחר עליית הפרק השבועי לשידור.
באפריל 2021, הקדימון הרשמי של הסדרה הופץ ברשתות המקוונות.
הסדרה עלתה לשידור בשירות הזרמת המדיה של דיסני "דיסני+" ב-9 ביוני 2021, ועונתה הראשונה כללה שישה פרקים בני שעה שעלו לשידור באופן שבועי.
לוקומוטיב לייפציג הוא מועדון כדורגל גרמני מהעיר לייפציג שבסקסוניה.
קבוצת הגברים משחקת בליגה הרביעית, בעוד קבוצת הנשים בליגה השנייה.
בשנת 1966 המועדון הוקם מחדש בחסות דויטשה רייכסבאן, חברת הרכבות הממשלתית של גרמניה המזרחית.
בעונת 1986/87 השתתף המועדון בגביע אירופה למחזיקות גביע לאחר שסיים בעונה שלפני כן במקום השני בליגת מזרח גרמניה והצליח להעפיל לסיבוב הראשון מול גלנטורן הצפון אירית וניצחה בסיכום שני המשחקים 3-1 והעפילה לשמינית הגמר מול ראפיד וינה.
במשחק הראשון בווינה הקבוצה סיימה בתיקו 1-1 ובמשחק השני המשחק נכנס להארכה לאחר 1-1 בתום 90 דקות.
בהארכה לוקומוטיב השיגה את השער השני שעימו העפילה לרבע הגמר.
ברבע הגמר פגשה לוקומוטיב את סיון השווייצרית.
בסיכום שני המשחקים ניצחה הקבוצה 2-0 והעפילה לחצי הגמר.
בחצי הגמר העפילה פגשה לוקומוטיב את בורדו הצרפתית.
במשחק הראשון בחוץ לוקומוטיב ניצחה 0-1 ובמשחק השני בבית הפסידה בתוצאה זהה והעפלה נקבעה בדו-קרב פנדלים שבסיומו 6-5 ללוקומוטיב שהעפילה לגמר.
בגמר חיכתה ללוקומוטיב אייאקס ההולנדית.
בגמר לוקומוטיב הפסידה 0-1 משער של שחקן אייאקס מרקו ואן באסטן.
בשנת 2004 המועדון פורק אך הוקם מחדש זמן קצר לאחר מכן והוא מתמודד בליגה האזורית צפון, החמישית בחשיבותה במערך הליגות בגרמניה.
הקבוצה הוקמה בשנת 1893 על בסיס חברת הספורט Allgemeine Turnverein 1845 Leipzig.
מאז 1898 נקרא בשם VfB לייפציג.
המועדון היה ממקימי איגוד הכדורגל הגרמני בשנת 1900. הקבוצה זכתה שלוש פעמים באליפות המדינה בשנים 1903, 1906 ו-1912 ובשנת 1936 זכתה בגביע הגרמני.
לוקומוטיב נובוסיבירסק הוא מועדון כדורעף גברים סובייטי-רוסי, שנוסד בשנת 1977. עד 1996 נקרא בשם "צפון" (סבר), בעונת 1996/97 - "הסלאבים-צפון".
הקבוצה זכתה פעמיים בגביע המדינה והעפילה לרבע גמר גביע הקונפדרציה לכדורעף האירופי בעונות 1989/90, 2008/09. היא זכתה בליגת האלופות בעונת 2013/2014 וזכתה באליפות לאומית אחת בעונת 2019/2020 והישג השיא שלה עד אז היה מקום שני בעונת 2013/2014.
המועדון נוצר בשנת 1977 על בסיס מועדון "צפון" (סבר).
בשנת 1982, בהדרכתו של המאמן בוריס פרלוב, היא העפילה לליגה הראשונה באליפות ברית המועצות, ובשנת 1986 זכתה בזכות להשתתף בליגת העל.
בעונת 1989/90, "צפון" הציגה את התוצאה הטובה ביותר בתקופה הסובייטית בתולדותיה, כשהיא במקום השישי באליפות ברית המועצות.
בנובמבר 1989 המועדון השתתף לראשונה במפעל אירופי: בגביע קונפדרציית הכדורעף האירופית, שם הגיעה לרבע הגמר והפסידה בו ל"מורס" הגרמנית, שזכתה בסוף.
לאחר קריסת ברית המועצות המשיך המועדון, הפעם בהנהגתו של ולדימיר ברבאנוב, להופיע בליגת העל.
לאחר שסיימה במקום התשיעי על פי תוצאות עונת 1994/95, הקבוצה הסיבירית לא הצליחה לשמור על מקומה בליגת העל ובמשך 9 השנים הבאות לא הייתה מיוצגת באליפות הבכירה של הכדורעף הרוסי.
בשנת 1997 שונה שם הקבוצה ללוקומוטיב; בשנת 2000 הוחלף ולדימיר ברבאנוב על ידי יורי קורוטקביץ' כמאמן.
בשנת 2003, לוקומוטיב זכתה בביטחון בטורניר קבוצות ליגת "B", בעונה הבאה הוא סיים ראשון בליגה "A" וזכה בזכות להשתתף בליגת העל.
עם זאת, למרות ניצחונות על לוקומוטיב-בלוגוריה ו"איסקרה", באליפות-2004/05, המועדון סיים במקום 12 בלבד.
כשחזר לליגת העל שנה לאחר מכן, נובוסיבירסק שוב נאבק על הישרדותו, אך הפעם בהצלחה רבה יותר - המקום העשירי.
כבר בעונה הבאה, לוקומוטיב בראשותו של פאבל בורשץ' סיים במקום הרביעי באליפות רוסיה 2007/08. התקדמות כזו הושגה בזכות התחזקות בולטת בסגל - הקבוצה החתימה את השחקן המוכשר ביותר של מונדיאל 2006 הפורטוריקני אקטור סוטו, השחקן האמריקאי ויליאם (ריד) פרידי, והחוסמים אלכסיי אזוב וקונסטנטין פיאטק, השחקן דמיטרי לקומצוב והליברו ולרי קומרוב.
בעונתו השנייה, ניקולאי פבלוב, אוקראיני עם דרכון רוסי, הראה כשרון בולט בהרכב קבוצתו.
בנובמבר 2008 לוקומוטיב סיימה במקום הרביעי בגביע ובגביע הקונפדרציה האירופית העפילה עד לשלב רבע הגמר.
באליפות רוסיה, סיימה את העונה במקום הששי.
לאחר ששיחקה כמעט שנתיים עם אותו הרכב כמעט, לוקומוטיב, בהנהגתו של מאמן חדש, אנדריי וורונקוב, פתחה את עונת 2009/10 עם קבוצה חדשה; רק ריד פרידי, ניקולאי פבלוב, אנדריי אשב, אלכסיי ליפזין וואלרי קומרוב נותרו.
אלכסנדר בוטקו וקונסטנטין לסיק חתמו בקבוצה, וצירפה גם את דיי לי הסיני ושחקן נבחרת רוסיה אלכסיי קזאקוב, אליהם צורפו רומן דנילוב, אלכסנדר קורנייב וניקולאי לאוננקו.
באותה עונה, לוקומוטיב העפילה לגמר גביע רוסיה, שם במשחק מתוח הפסידה לזניט קאזאן, בליגה סיימה במקום השלישי בשלב המוקדמות של אליפות רוסיה, כאשר בפלייאוף נכנעה לקבוצה מבלגורוד ול"דינמו".
לאחר שזכה בזכות לשחק בגביע CEV, לוקומוטיב סירבה להזדמנות זו, לאחר שהחליטה להתמקד בתחרויות הלאומיות.
עונת 2010 התאפיינה שוב על ידי מספר גדול של מעברים של שחקנים.
בפרט, ריד פרידי המשיך את הקריירה שלו ב"זניט", אלכסיי קזקוב ו אלכסנדר קורנייב - ב"דינמו", דייוויד לי וסרגיי ברנוב - ב"קוזבאס".
כדי להשתתף בליגת האלופות "לוקומוטיב" החתימה את שחקנה של נבחרת ארצות הברית ריאן מילר, את הסלובקי דזיוויש לוקאס ואת הקובני מיכאל סנצ'ז בוז'ולב שהוא במקום ניקולאי פבלוב שעבר ל"דינמו".
דניס בירוקוב ערך את הופעת הבכורה שלו גם בקבוצה, שבשנת 2011, יחד עם הקשר של לוקומוטיב אלכסנדר בוטקו זומן לנבחרת הרוסית וזכו בליגה העולמית והמונדיאל.
ב-28 בדצמבר 2011 בבלגורוד, לוקומוטיב זכתה בגביע הרוסי בפעם השנייה ברציפות, כשניצחה את קוזבאס בגמר.
בהופעת הבכורה שלה בליגת האלופות סיימה במקום הששי.
באליפות רוסיה, לוקומוטיב סיימה במקום השני אחרי זניט, שלה הפסידה בהמשך בסדרת חצי הגמר.
אך לא הצליחה לזכות ב לאחר מכן.
לפני תחילת עונת 2012/13, החוסמים אנדריי אשב ואלכסנדר קריבט עזבו את לוקומוטיב, ואלכסנדר גוטסליוק וויצ'סלב מחורטוב הוחתמו במקום.
מייקל סאנצ'ס עזב גם הוא את הקבוצה, והובא השוודי מרקוס נילסון.
האלוף האולימפי של לונדון 2012 אלכסנדר בוטקו הפך לקפטן החדש.
באותה עונה השיג לוקומוטיב את ההישג המשמעותי ביותר בכל הזמנים בתחרויות אירופאיות, לאחר שזכה בליגת האלופות.
שחקניו של אנדריי וורונקוב הצעידו את הקבוצה למקום הראשון והעפילו ל"פיינל פור", שנערך באומסק.
במשחק חצי הגמר "לוקומוטיב", לאחר שהפגינה משחק מהיר, הימורי ומסוכן, ניצחה בתוצאה 3:2 את האלופה המכהנת של ליגת האלופות, "זניט", ובגמר הביסה את "קוניו" האיטלקי בחמישה משחקים.
השחקן היקר והפרודוקטיבי ביותר של "הפיינל פור" היה מרקוס נילסון, ואלכסנדר בוטקו הוכרז כקלסר הטוב ביותר בטורניר.
זמן קצר לאחר הניצחון הזה, מאמן לוקומוטיב אנדריי וורונקוב מונה לאמן את הנבחרת הרוסית.
באליפות הארצית הפסידה הקבוצה לבלוגוריה בסדרת הרבע הגמר לשלושה ניצחונות, אף על פי שבמהלכה הם ניצחו בתוצאה 0–2. בסופו של דבר לוקומוטיב סיימה במקום החמישי.
בליגת האלופות 2013/14, לוקומוטיב קיבלה כרטיס השתתפות.
הקבוצה הצליחה לגבור בשלב הבתים על זניט ומצ'ראטה האיטלקית, ואחרי תבוסה מרעישה במשחק נגד נפוזוילניץ האוסטרית, הם החמיצו את ההזדמנות להעפיל לגביע האתגר של הקונפדרציה האירופית לכדורעף וסיימה את עונתה בזירה האירופית.
באליפות רוסיה, תפסו את המקום ה-5 בטבלת הגמר של העונה הסדירה, עם זאת, הם התקרבו לפלייאוף במצב אופטימלי - הפלייאוף הקבוצה ניצחה בחמשת המשחקים הקשים והעפילה לגמר הפלייאוף בו ניצחה בתוצאה 0–3 את "זניט" ולראשונה בתולדותיהם זכו באליפות הרוסית.
לפני עונת 2014/15 השינויים בקבוצה של אנדריי וורונקוב היו מינימליים.
באותה עונהלוקומוטיב העפילה לגמר גביע רוסיה, לאחר שניצח בחצי הגמר את מארחת השלב המכריע בטורניר בלוגוריה אך הפסידה לזניט בגמר.
טורנירים אחרים לא היו מוצלחים עבור נובוסיבירסק - באליפות היא סיימה חמישית ובשלב הבתים בליגת האלופות.
קשיים כלכליים מסוימים אילצו את המועדון להשאיל למועדונים הדרום קוריאנים את הלו קמהו ופאבל מורוז, ובפברואר 2016 עבר אלכסנדר בוטקו ל"זניט".
לאחר סיום אליפות רוסיה 2015/16, בה סיים לוקומוטיב במקום ה-6, עזב את המאמן הראשי אנדריי וורונקוב את הקבוצה .
במאי 2016, למאמן החדש של לוקומוטיב מונה המאמן הראשי של נבחרת בולגריה פלמן קונסטנטינוב.
לקבוצה הצטרפו האחים אריק וקוויק שוג'י (ארצות הברית), ניקולאי פבלוב והשחקנים הצעירים איליאס קורקייב ו-ולנטין גולובב, שהושאלו למועדון ינייסי וחזרו לנובוסיבירסק.
בעונת 2016/17 לוקומוטיב העפילה לגמר גביע רוסיה וסיימה במקום השלישי באליפות המדינה.
בשתי העונות הבאות הקבוצה שיחקה בצורה לא אחידה ונשרה מהמאבק על צמרת ליגת העל כבר בשלב הראשון של הפלייאוף.
בעונת 2019/2020 זכתה באליפות לאומית ראשונה בתולדותיה וגם העפילה לחצי גמר גביע CEV, השני בחשיבותו באירופה.
לוקומוטיב הוא מועדון כדורעף נשים רוסי מהעיר קלינינגרד, המתמודד בליגת העל הרוסית בכדורעף נשים.
בשנים 2006–2009 קלינינגרד יוצגה בליגת העל לנשים בכדורעף על ידי קבוצת דינמו-ינטאר , שאורגנה מחדש כדינמו מחוז מוסקבה.
בשלוש השנים הללו הקבוצה לא שיחקה אף משחק בקלינינגרד ובשנת 2009 היא כבר הועברה באופן חוקי למוסקבה.
ב-9 באפריל 2018, במסיבת עיתונאים בקלינינגרד בהשתתפות נציגי ממשלת מחוז קלינינגרד, התאחדות הכדורעף הרוסית ומועדון לוקומוטיב נובוסיבירסק הוכרז כי מועדון כדורעף לוקומוטיב קלינינגרד נוצר בעיר, כקבוצת בת של לוקומוטיב נובוסיבירסק.
אנדריי וורונקוב, לשעבר מאמן נבחרת רוסיה לגברים, מונה למאמן הקבוצה החדשה, שנכללה בהרכב ליגת העל הרוסית בעונת 2018/2019. הושג הסכם עם מספר שחקניות כדורעף והמועדון החל להתמודד באליפות הלאומית.
לאחר שלוקומוטיב סיימה במקום השני באליפות רוסיה, לוקומוטיב העפילה לגמר פלייאוף האליפות, שם הפסידה לדינמו מוסקבה וסיימה כסגנית האלופה.
ב-16 בנובמבר 2019 זכתה לוקומוטיב בתואר הראשון שלה כשגברה 3:0 על דינמו מוסקבה במשחק הסופר קאפ.
בעונת 2020/2021 שוב גברה על אותה דינמו, הפעם בגמר אליפות רוסיה ובכך זכתה לראשונה באליפות הלאומית.
מה שהקנה לה זכות השתתפות בשלב הבתים של ליגת האלופות בכדורעף נשים לצד דינמו מוסקבה ואק בארס קאזאן.
עונה ליגה מקום משחקים ניצחונות הפסדים פלייאוף גביע מאמן 2018/19 ליגת העל 2 22 19 3 גמר גמר אנדריי וורונקוב 2019/20 ליגת העל 2 16 13 3 רבע גמר אנדריי וורונקוב 2020/21 ליגת העל 1 —
לוקומוטיב מארחת את משחקיה בהיכל הספורט יאנטארני (קיבולת האולם הגדול היא 6,800, האולם הקטן - 500 צופים).
ההיכל נפתח באוקטובר 2009 ועד 2013 היה זה היכל הבית של קבוצת כדורעף הגברים דינמו-ינטאר.
"לוקחים את הזמן" הוא אלבום הופעה משותף של הזמרים רוני דלומי, לי בירן ואליאנה תדהר.
האלבום מבוסס על סיבוב ההופעות "לוקחים את הזמן" שבו ביצעו שלושת הזמרים שירים ישראליים נוסטלגיים לצד שירים חדשים יותר וכן שירים של הביטלס.
האלבום יצא לאור ב-11 באוקטובר 2015 על ידי חברת התקליטים טדי הפקות.
לוקוס של תכונה כמותית הוא אתר בגנום המכיל גן או מספר גנים, אשר מעורבים בבסיס המולקולרי של המאפיין הכמותי של תכונה מסוימת (לדוגמה: גובה, אורך אצבעות).
אתרי QTL נתגלו במחקרי אסוציאציה המאפשרים למצוא קשר בין פנוטיפים מורכבים לאתרים ספציפיים בגנום, מתוך מטרה לאתר גנים הפועלים במנגנון הקובע את הפנוטיפ.
כיוון שמספר גנים יכולים להיות מעורבים בבסיס המולקולרי של פנוטיפ כמותי, מספר QTL - ים יכולים להיות באסוציאציה עם אותו הפנוטיפ.
עם הגילוי מחדש של חוקי מנדל בתחילת המאה ה-20, גנטיקאים החלו בניסיונות לחבר בין חוקים אלה לבין תאוריית התורשה שתוארה בספר "מוצא המינים" של צ'ארלס דרווין.
למרות שדרווין לא היה גנטיקאי, הוא תיאר מצב בו מגדלי יונים זיווגו פרטים בעלי מאפיינים מסוימים על מנת שצאצאיהם יירשו את אותם המאפיינים - תיאור שהיה דומה לתיאור התורשה על פי חוקי מנדל.
באותה התקופה ניסה (William Ernest Castle, 1867–1962) לאחד את העקרונות שנבעו מחוקי התורשה של מנדל ותאוריית התורשה של דרווין (תוך כדי שינוי) והגיע למסקנה כי יש מעורבות של מספר גורמים מורשים בתכונה מורכבת, כמו צבע פרווה בעכברים ובסוסים.
למרות שקאסל היה בין הראשונים לבצע ניסוי מעבדה לברירה מלאכותית של מאפיין כמותי, מנהג זה היה נפוץ בחקלאות מאז ומתמיד.
בעלי חיים וצמחים תמיד עברו ברירה מלאכותית לטובת מאפיינים כמותיים רצויים כמו גודל גוף או כמות יבול.
כמו כן, מספר חוקרים הגיעו למסקנות העוסקות בתחום לפני או באותה התקופה בה התפרסם סיפרו של קאסל.
מחקרים אלה עסקו בדרך כלל בצמחים.
גילה שהתפלגות גודל זרעים בשעועית היא התפלגות נורמלית אפילו באוכלוסיות הומוזיגוטיות, אם כי השונות הפנוטיפית בכל זן שבודד הייתה קטנה באופן משמעותי בהשוואה לשונות האוכלוסייתית הכללית.
בשנת 1931, כמעט שלושים שנה לאחר פרסום ספרו של קאסל, תלמידו של קאסל, (Sewal Wrigh) הציע מסגרת תאורטית לאבולוציה של פנוטיפים מורכבים.
הוא סיכם את נקודת המבט של אותה התקופה על הבסיס הגנטי של מאפיינים כמותיים: "עם התקדמות המחקר הגנטי, אפילו השינויים הקטנים (בפנוטיפ) נמצאו כבעלי תורשה מנדלית, וכל מאפיין אשר נבדק באופן מספק, התגלה כמושפע מגורמים רבים".
משמעות הדבר, היא שהבסיס המולקולרי של תכונה כמותית נשען על שילוב בין תוצרי גנים מרובים שלכל אחד מהם אללים באוכלוסייה בעלי דגם תורשה מנדלית, וכל אחד מהם תורם רק חלקית לפנוטיפ הסופי.
תכונה פנוטיפית כמותית יכולה להיות מושפעת משני גנים או יותר, מהאינטראקציה ביניהם (אפיסטאזיס) ומהאינטראקציה בין הגורמים הגנטיים לגורמים הסביבתיים (כגון שינויי אקלים, תזונה, מעמד סוציואקונומי, וכדומה).
על כן, סוג זה של התורשה נקרא תורשה רבת-גורמים (Multifactorial inheritance).
בניגוד לפנוטיפים שבבסיסם עומד גן יחיד (פנוטיפים מונוגנים), פנוטיפים שבבסיסם מעורבים מספר גנים (תכונות פוליגניות) מתנהגים באופן דומה לדפוסי התורשה המנדלית, אבל האללים של כל אחד מהגנים המעורבים בתכונה אינם בהכרח בעלי אפקט פנוטיפי מובחן אלא תורמים באופן כמותי לפנוטיפ הסופי, מה שגורם לפנוטיפ באוכלוסייה להיות בעל פיזור רציף.
הגנטיקאי (Herman Nilsson Ehle) ) הצליח להראות זאת לראשונה בתחילת המאה ה-20, בהכלאות שביצע בחיטה.
הוא הראה, כי תכונות כגון צבע הגרעין בחיטה יכולות להיקבע על ידי מספר גדול של גנים, ושהאללים בכל אחד מהם תורם באופן כמותי לעוצמת הצבע.
דוגמה נוספת לתורשה פוליגנית היא גובה בבני אדם.
חוקרים זיהו מאות גנים אשר מעורבים בקביעת הגובה באדם, חלקם בצורה מועטת וחלק בצורה רבה יותר.
לדוגמה, ישנם מספר גנים אשר ליקויים בהם יוחסו להפרעות גדילה חמורות כמו הגנים FGFR3, FBN1, EVC, ו-GPC3.
מיפוי QTL-ים בגנום מהווה אחד הצעדים הראשונים לחקר הבסיס המולקולרי של תכונות כמותיות.
לדוגמה, ניתן לבחון האם פנוטיפ נתון מושפע מגן אשר פועל באופן עצמאי באינטראקציה עם גורמים סביבתיים, או האם הפנוטיפ נקבע גם על ידי אינטראקציה בין מספר גנים באותו הלוקוס או גנים ממספר לוקוסים בגנום.
על מנת למפות QTLי-ם בגנום ניתן להשתמש במחקרי אסוציאציה כלל גנומיים.
במסגרת מחקרים אלה נמדד הפנוטיפ הנחקר באופן כמותי (כגון גובה, משקל) במספר פרטים גדול באוכלוסייה ונערכת השוואה סטטיסטית בתדירות אללים פולימורפיים ו\או האפלוטיפים בין בעלי הפנוטיפ בערכי הקיצון שלו לשאר האוכלוסייה, תוך תיקון עבור ריבוי מבחנים סטטיסטיים.
לדוגמה, ניתן לזהות את התרומה הגנטית לתכונת הגובה בבני אדם אם תיערך השוואה בין גנוטיפים של פרטים גבוהים במיוחד לשאר האוכלוסייה.
ניתוח שונות פנוטיפית בין בעלי אללים מסוימים לעומת אחרים בלוקוסים בכל רחבי הגנום יכול להיעשות תוך שימוש במבחן סטטיסטי כגון מבחני פישר או אנובה (Anova), אשר מאוד פופולארים בסוגי אנליזה זו.
לשימוש ב-ANOVA למיפוי QTLי-ם יש מספר חולשות.
ראשית, מידת ההשפעה של QTL נתון על המאפיין הפנוטיפי לא ניתן למדידה בשיטה זו.
שנית, בשל טבע המבחן ומכיוון שבסוג אנליזה זו אנחנו משתמשים בממוצע המאפיין בין פרטים שונים, אנחנו נבחין רק בלוקוסים בהם השינוי היה קיצוני מאוד ולא נבחין באתרים אשר משפיעים באופן מתון יותר על הפנוטיפ.
מיפוי מרווחים הוא שיטה אשר פותחה על ידי אריק לנדר ודייוויד בוטשטיין בשנת 1989 אשר מפצה על החסרונות שקיימים בANOVA.
כיום זו שיטה מאוד נפוצה למיפוי QTLי-ם.
שיטה זו משתמשת במפה גנטית של אתרים פולימורפיים קיימים לאורך הגנום של אורגניזם מסוים.
אתרים כאלה יכולים להכיל אללים של שינוי נוקלאוטיד אחד או אללים של שינוי במספר רצפים חוזרים בלוקוס נתון.
במבחן זה התרומה של כל אתר לפנוטיפ נבחנת באופן פרטני ונמדד בו ערך LOD (LOD - Logarithm of the odds ratio) - מבחן סטטיסטי הבודק האם אסוציאציה בין האתר הפולימורפי לפנוטיפ הכמותי שונה מהסיכוי לקשר כזה באופן מקרי.
בניגוד לניתוח שונות, בו בוחנים אם קיים QTL במיקום מסוים בגנום, מיפוי אינטרבלי מנסה לבחון האם QTL נמצא לאו דווקא בלוקוס מסוים, אלא הוא נמצא בתאחיזה לאתרים פולימורפיים באזור.
לוקוס המשפיע בצורה כמותית על ביטוי גנים - eQTL
לוקוס המשפיע על ביטוי גנים הוא אתר בגנום המסביר שונות ברמות הביטוי של RNA מסוים, או רמות ביטוי RNA המקודד במספר גנים.
למעשה, אנו מתייחסים לכמות תעתיק הmRNA בדגימה נתונה כמאפיין פנוטיפי כמותי במחקר אסוציאציה במטרה לאתר את הרצף בגנום המשפיע על בקרת RNA זה.
כאשר הeQTL ממוקם בקרבת גן הוא מכונה cis-eQTL וכאשר הוא ממוקם הרחק מהגן הוא מכונה trans-eQTL.
באופן תדיר, נמצאו במחקרי אסוציאציה כי eQTLs נוטים להיות באזורי DNA שאינם מקודדים לגנים וכנראה מעורבים בבקרת ביטוי גנים.
במחקר שנעשה על השפעת eQTLs על ביטוי גנים במהלך ההתמיינות של תאי הדם בעכבר (המערכת ההמטופוייטית ) נתגלה כי חלק מה eQTL משפיעים על ביטוי גנים במספר סוגי תאים וחלק משפיעים על ביטוי גנים ספציפי לסוג תא.
מיפוי eQTLים מתבצע באותן השיטות בהן מבצעים מיפוי QTLי-ם, אך ההבדל המרכזי הוא שבמחקרי eQTL מעורבים מיליון או יותר ביטויים של מיקרו מאפיינים.
בנוסף לכך, באנליזת הלוקוסים במחקרי eQTL ישנו קושי נוסף בזיהוי הגן האחראי, שכן קיימים trans eQTL שנמצאים לפעמים הרחק מהגן ולכן קשים במיוחד לזיהוי.
לוקי בן לאופי , הידוע לאחר אימוצו בשם לוקי בן אודין (Loki Odinson) ובתואר אל התעלולים (God of Mischief), הוא דמות בדיונית המגולמת על ידי טום הידלסטון בזיכיון הסרטים של היקום הקולנועי של מארוול (MCU).
הדמות מבוססת על דמות בעלת אותו שם בפרסומה של חברת מארוול קומיקס ועל האל בעל אותו השם מהמיתולוגיה הנורדית.
נכון לשנת 2023, לוקי הופיע בחמישה סרטים: "תור", "הנוקמים", "תור: העולם האפל", "תור: ראגנארוק" ו"הנוקמים: מלחמת האינסוף".
הדמות מופיעה בתפקיד ראשי בסדרה "לוקי" של שירות הסטרימינג דיסני+.
כמו כן, גרסאות חלופיות של הדמות הופיעו בסרט "הנוקמים: סוף המשחק" ובסדרה "מה אם...?", בדיבובו של הידלסטון.
בשנת 2015, מגזין אמפייר דירג את לוקי כדמות הקולנוע ה-19 הגדולה בכל הזמנים.
לוקי נולד ענק כפור וננטש כתינוק על ידי אביו לאופי, אך נמצא על ידי אודין במהלך פלישה לעולמם של ענקי הכפור ביוטונהיים.
אודין הפך את לוקי לאסגארדי וגידל אותו כבנו לצד תור, בנו הביולוגי.
פריגה, אשתו של אודין, לימדה את לוקי את אומנויות הכישוף.
לוקי השתמש בכוחות הכישוף לאורך חייו, והונה ללא הרף את אחיו המאמץ תור.
לוקי ביצע שוד על פני כדור הארץ תחת הכינוי די.
לוקי היה ממורמר לאורך כל תקופת חינוכו, חש שאודין מזניח אותו לטובת תור, ולפיכך התקרב לפריגה אמו המאמצת.
בשנת 2011, מאות שנים מאוחר יותר, לוקי צופה בתור מתכונן לרשת את כס המלוכה של אסגארד.
האירוע מופרע על ידי ענקי הכפור, שהוכנסו לאסגארד על ידי לוקי, בניסיון להשיג בחזרה חפץ בשם "תיבת החורפים העתיקים" – אשר נלקח על ידי אודין במלחמה מאות שנים קודם לכן.
לוקי מתמרן את תור לנסוע ליוטונהיים על מנת להתעמת עם לאופי, מנהיג ענקי הכפור, בניגוד להוראתו של אודין.
קרב מתפתח בין הצדדים עד שאודין מתערב ומפר את הפסקת האש השברירית בין שני הגזעים.
לאחר שאודין מגלה את תור לכדור הארץ, לוקי מתעמת עם אודין לגבי זהות ההורים שלו ומגלה שהוא בנו הביולוגי של לאופי, שאומץ על ידי אודין לאחר סיום המלחמה.
אודין שוקע ל"שנת אודין" עמוקה כדי להתאושש.
לוקי תופס את כס המלכות במקומו של אודין ומציע ללאופי הזדמנות להרוג את אודין ולהחזיר את התיבה.
סיף והלוחמים שלושה, שאינם מרוצים מלוקי, מנסים להחזיר את תור מהגלות.
הם משכנעים את היימדל, שומר הסף של הביפרוסט - האמצעי למעבר בין עולמות, לאפשר להם לעבור לכדור הארץ.
לוקי מודע לתוכניתם ושולח את המשמיד – אוטומטון בלתי ניתן להריסה לכאורה – לרדוף אחריהם ולהרוג את תור.
המשמיד משאיר את תור על סף מוות אך הקרבתו העצמית של תור הופכת אותו לראוי לשוב מהגלות.
תור משיב לעצמו את כוחותיו ומביס את המשמיד.
לאחר מכן, תור עוזב עם חבריו האסגארדים כדי להתעמת עם לוקי.
באסגארד, לוקי בוגד בלאופי והורג אותו.
הוא חושף את תוכניתו האמיתית להשתמש בניסיונו של לאופי להתנקש בחייו של אודין כסיבה להרוס את יוטונהיים עם הביפרוסט, ובכך להוכיח את עצמו ראוי לאודין.
תור משמיד את הביפרוסט כדי לעצור את התוכנית של לוקי, ונתקע באסגארד בעצמו.
אודין מתעורר ומונע מהאחים ליפול לתהום שנוצרה בעקבות הרס הגשר.
לאחר שאודין דוחה את תחינותיו של לוקי לאישור, לוקי מפיל עצמו לתהום.
בחלל, לוקי פוגש את האחר, מנהיג גזע הצ'יטאורי.
בתמורה להחזרת הטסרקט, מקור אנרגיה רב עוצמה בעל פוטנציאל לא ידוע, האחר מבטיח ללוקי צבא שבעזרתו יוכל לכבוש את כדור הארץ.
מאוחר יותר, ד"ר אריק סלוויג נלקח למתקן .S.H.I.E.L.D, בו ניק פיורי פותח מזוודה ומבקש ממנו לחקור קובייה מסתורית.
לוקי, בלתי נראה, לוחש לסלוויג להסכים, והוא עושה זאת.
בשנת 2012, לוקי תוקף מתקן נידח של .S.H.I.E.L.D תוך שימוש בשרביט השולט במוחותיהם של אנשים ואשר מגביר, ללא ידיעתו, את שנאתו כלפי תור ותושבי כדור הארץ.
לוקי משתמש בשרביט כדי לשטוף את מוחם של קלינט ברטון וד"ר אריק סלוויג וגונב את הטסרקט.
בשטוטגרט, ברטון גונב אירידיום הדרוש לייצוב כוחו של הטסרקט בזמן שלוקי גורם להסחת דעת.
פעולה זו מובילה לעימות קצר עם סטיב רוג'רס, טוני סטארק ונטשה רומנוף שמסתיים בכך שלוקי מניח להם לתפוס אותו.
כשלוקי נלקח לסוכנות .S.H.I.E.L.D על קווינג'ט, תור מגיע ולוקח אותו משם, בתקווה לשכנע אותו לנטוש את תוכניתו.
בסופו של דבר תור לוקח את לוקי לנושאת המסוקים המרחפת של .S.H.I.E.L.D.
עם ההגעה, לוקי נכלא בזמן שברוס באנר וסטארק מנסים לאתר את הטסרקט.
נושאת המסוקים מותקפת על ידי סוכנים הנשלטים על ידי לוקי, המשביתים את אחד המנועים וגורמים לברוס באנר להפוך לענק הירוק.
תור מנסה לעצור את ההשתוללות של הענק הירוק, ולוקי הורג את הסוכן פיל קולסון וגורם לתור בזמן בריחתו להיפלט מנושאת המסוקים.
לוקי משתמש בטסרקט, בשילוב עם מכשיר שסלוויג בנה, כדי לפתוח חור תולעת מעל מגדל סטארק בניו יורק עבור צי הצ'יטאורי בחלל, ופותח בפלישתו.
הנוקמים מתאספים בהגנה על העיר.
כשהצ'יטאורי מובסים, הענק הירוק תוקף את לוקי במגדל ומכה אותו עד לכניעתו.
בשנת 2013, האלפים האפלים, בהנהגתו של מלקית', תוקפים את אסגארד בחיפוש אחר ג'יין פוסטר, שגופה מכיל כוח הידוע בשם האיתר.
מלקית' וקורס, הסגן המפלצתי שלו, הורגים את פריגה.
תור משחרר את לוקי – שמסכים לקחת את תור לפורטל סודי לסווארטאלפהיים, ביתם של האלפים האפלים – באי-רצון, בתמורה להבטחתו של תור לנקום עבור אמם.
בסווארטאלפהיים, לוקי גורם למלקית' לשאוב את האיתר מפוסטר במרמה, אבל הניסיון של תור להשמיד את החומר החשוף נכשל.
מלקית' מתמזג עם האיתר ועוזב בספינתו.
לוקי נפצע אנושות כשהציל את תור מקורס, אותו הצליח להרוג באמצעות תחבולות.
תור מביס את מלקית' בקרב בגריניץ', וחוזר לאסגארד כדי לדחות את הצעתו של אודין לרשת את כס המלכות.
תור מספר לאודין שלוקי הקריב את עצמו.
לאחר שתור עוזב, מתגלה שלוקי שרד ותפס את מקומו של אודין על כס המלכות, מחופש לאודין.
בין שנת 2013 לשנת 2017, לוקי המחופש לאודין שלט באסגארד, לאחר שהחזיק את אודין האמיתי תחת כישוף על פני כדור הארץ.
במהלך הזמן הזה, לוקי המחופש שולח את סיף למשימה בכדור הארץ ומאוחר יותר מגרש אותה מאסגארד.
בשנת 2017, תור שב לאסגארד וחושף את התחבולה של לוקי – גורם ללוקי לחשוף את עצמו בפני האסגארדים ההמומים.
לוקי מספר לתור היכן אודין נמצא, ותור לוקח אותו בחזרה לכדור הארץ לעיר ניו יורק.
סטיבן סטריינג' לוכד את לוקי באמצעות פורטל בשל היותו איום על כדור הארץ.
סטריינג' שולח את לוקי ותור בפורטל אחר לנורווגיה.
שם, הם מוצאים את אודין הגוסס, שמסביר שמותו יאפשר להלה, בתו הבכורה, לברוח מהכלא בו נכלאה לפני אלפי שנים.
הלה מופיעה, משמידה את מיולניר ודוחקת את תור ולוקי מהביפרוסט לחלל.
לוקי נוחת על כוכב הלכת סאקאר, ומתחבב במהירות על שליט הכוכב הגראנדמאסטר.
מאוחר יותר, תור נוחת על סאקאר ונלכד על ידי ולקיריה סוחרת העבדים – חברה לשעבר במסדר הוולקיריור האסגארדי העתיק שהובס על ידי הלה.
תור משכנע את ולקיריה ולוקי לעזור, והם גונבים ספינה שניתן לברוח איתה דרך חור תולעת לאסגארד - אך לא לפני שלוקי שוב מנסה לבגוד בתור, גורם לתור להשאיר אותו מאחור בסאקאר.
אולם, לוקי נמצא על ידי קורג, מיק ואחרים המצטרפים אליו על סיפונו של כלי שיט גדול בשם "הסטייטסמן" שנגנב מהגראנדמאסטר.
לוקי מוביל אותם בחזרה לאסגארד ועוזר לאסגרדים להימלט מהקרב בין כוחותיו של תור לכוחותיה של הלה, תוך שהוא מכריז על עצמו כמושיע שלהם.
במהלך הקרב, בהוראתו של תור, לוקי הולך לכספת של אודין ומניח את כתרו של סירטיר בתוך הלהבה הנצחית, וסירטיר משמיד את אסגארד ואת הלה.
אולם תוך כדי כך, הוא גונב את הטסרקט מהכספת של אודין.
תור, שהוכתר למלך, מחליט לקחת את אנשיו לכדור הארץ, למרות חששותיו של לוקי לגבי האופן שבו יתקבל שם.
בשנת 2018, בעוד הסטייטמן בדרכה לכדור הארץ, היא מיורטת על ידי ספינת המלחמה של תאנוס וילדיו, אשר הוזעקו למקום בגלל נוכחות הטסרקט המוחזק בחשאי על ידי לוקי.
לאחר שמחצית מהאסגרדים על הסיפון חוסלו בזמן שהשאר ברחו, תאנוס, שאוחז באבן הכוח, גובר על תור והענק הירוק, הורג את היימדל ותובע את אבן החלל מהטסרקט שלוקי מוסר לו בתמורה לכך שיחוס על חייו של תור.
בפעולה אחרונה של הקרבה עצמית, לוקי מעמיד פנים שהוא נשבע אמונים לתאנוס, רק כדי לנסות לדקור אותו בגרונו.
תאנוס עוצר את המתקפה, הורג את לוקי, ומותיר את גופתו מאחור בזרועות אחיו.
בשנת 2012 חלופית, משתנה של לוקי, המכונה משתנה L1130, משיג בחזרה את הטסרקט במהלך "שוד הזמן" של הנוקמים ונמלט אחרי הקרב על ניו יורק – יוצר ציר זמן חדש.
לוקי בורח למונגוליה ונלקח למעצר על ידי הרשות למשתנים בזמן – רמ"ז (TVA), בזמן שציר הזמן החדש מאופס ונהרס.
רבונה רנסלייר, שופטת ברמ"ז, מגדירה את לוקי החלופי כמשתנה נמלט שיש "לאפס".
מוביוס, סוכן רמ"ז, מתערב ולוקח את לוקי ל "תיאטרון הזמן", בו הוא סוקר את מעשיו של לוקי בעבר ומטיל ספק במניע האמיתי שלו לפגוע באנשים.
לאחר שלוקי הבין שאבני האינסוף לא יכולות לעזור לו, וצפה בעתיד של מי שעתיד להיות ב"ציר הזמן המקודש", כולל מותו שלו ביד תאנוס, הוא מסכים לעזור למוביוס לעצור משתנה נמלט של עצמו.
עבודה עם הרשות למשתנים בזמן
לוקי מצטרף למשימת רמ"ז בעקבות מארב של המשתנה הנמלט של לוקי בשנת 1985 באושקוש, ויסקונסין.
לוקי משתהה כדי להרוויח זמן, אבל מוביוס מבין את התוכנית שלו.
לאחר תחקיר, לוקי מציע שהמשתנה מסתתר ליד אירועים אפוקליפטיים כמו ראגנארוק של אסגארד.
משום שההרס שעומד להתרחש גורם לכך שפעולות המשתנה לא יכולות לשנות את ציר הזמן, ובכך מסתיר אותו מרמ"ז.
לוקי ומוביוס מאשרים את האפשרות הזו בביקור בפומפיי בשנת 79 לספירה.
בנסיעה לאלבמה לשנת 2050, לוקי ומוביוס נתקלים במשתנה, שדוחה את הצעתו של לוקי לעבוד יחד כדי להפיל את שומרי הזמן, לפני שחושף את עצמו כגרסה נשית של לוקי.
לאחר מכן, המשתנה משתמשת במטעני האיפוס של רמ"ז כדי "להפציץ" את ציר הזמן – ליצור ענפי ציר זמן חדשים כדי להעסיק את אנשי-הדקות.
היא בורחת דרך פורטל לרמ"ז על מנת לרצוח את שומרי הזמן, כשלוקי רודף אחריה.
לאחר עימות ברמ"ז, לוקי שולח את המשתנה ללמנטיס 1, כוכב לכת שעומד להיהרס על ידי מטר מטאורים, באמצעות טאבלט הזמן שלהם.
שניהם לא מצליחים לברוח בגלל שטאבלט הזמן התרוקן מאנרגיה.
הם מסכימים לכרות ברית זה עם זו, והמשתנה מציגה את עצמה ללוקי בכינויה "סילבי" ומציעה שביתת-נשק על מנת להימלט מהכוכב.
לוקי וסילבי מתגנבים אל רכבת המובילה אל "התיבה", ספינת חלל שנועדה לפנות את תושבי למנטיס 1 האמידים, במטרה לשאוב את כוחה ולהטעין את טאבלט הזמן.
ברכבת, לוקי משתכר ומעורר מהומה, דבר שחושף אותו ואת סילבי והשומרים מוציאים אותם בכוח.
הם הולכים אל "התיבה" במטרה לחטוף אותה ולעזוב את כוכב הלכת, ולמנוע את השמדתו על פי ציר הזמן המקודש.
לוקי שואל על יכולת הקסם של סילבי, ולומד שסוכני רמ"ז הם משתנים בעצמם.
לוקי מגלה לסילבי שסוכני רמ"ז, כולל מוביוס, אינם מודעים לכך שהם משתנים.
כשטאבלט הזמן נשבר, הצמד נלחם בשומרים ובמטר מטאורים בדרכם אל "התיבה", רק כדי לראות אותה נהרסת על ידי מטאור בדיוק כשהם מגיעים אליה, ומשאיר אותם תקועים.
סילבי מספרת ללוקי שהיא ברחה מרמ"ז כשנעצרה בילדותה.
לוקי וסילבי מפתחים קשר רומנטי, ויוצרים ענף ציר זמן שמעולם לא נראה על ידי רמ"ז.
מוביוס מציל את השניים מלמנטיס ועוצר את שניהם.
הוא מעניש את לוקי כשהוא משאיר אותו בלולאת זמן מעברו.
לאחר שמוביוס לועג ללוקי על כך שהתאהב בסילבי, לוקי אומר לו שכל מי שעובד עבור רמ"ז הם משתנים, שמוביוס חוקר.
כעת, מודע לרקע שלו ומצא הוכחות לכך, מוביוס משחרר את לוקי מהלולאה, אך עד מהרה מתעמת עם רנסלייר ונקצץ.
לוקי וסילבי נלקחים לשומרי הזמן, מלווים ברנסלייר ואנשי-הדקות שלה.
ציידת בי-15 מתערבת ומשחררת את לוקי וסילבי מהקולרים.
בקרב שבא מיד אחרי כן, אנשי-הדקות נהרגים בזמן שסילבי גורמת לרנסלייר לאבד את ההכרה.
סילבי עורפת את ראשו של אחד משומרי הזמן, ומתברר שהם אנדרואידים.
לוקי מתכונן לספר לסילבי על רגשותיו, אך רנסלייר שבה להכרה וקוצצת אותו.
לוקי מתעורר בעולם פוסט-אפוקליפטי, המכונה "הריק", עם עוד מספר משתנים של עצמו, שמזמינים אותו להצטרף אליהם.
הישרדות בריק ופגישת ההוא שנשאר
לוקי לומד ממשתנים אחרים שלו שיצור דמוי ענן בשם אליות' שומר על הריק ומונע מכולם לברוח.
לוקי הרהבתן מנסה לבגוד בשאר משתני לוקי עבור משתנה אחר של לוקי (שנבחר לנשיא בציר הזמן שלו), דבר שגורם למאבק ומאלץ את לוקי ובני בריתו הנוספים להימלט.
לאחר שסילבי התאחדה עם לוקי, היא מציעה תוכנית לגשת לאליות' ולהקסים אותו, בתקווה שזה יוביל אותם למוח האמיתי מאחורי יצירת הרמ"ז.
לוקי הילד ולוקי התנין בורחים בעוד לוקי הקלאסי יוצר אשליה גדולה של אסגארד כדי להסיח את דעתו של אליות' ומקריב את עצמו בתהליך.
פעולה זו מאפשרת ללוקי ולסילבי להקסים את היצור ולחצות את הריק.
הצמד רואה את מצודה הנמצאת באחרית הזמן, והולך לעברה.
במצודה, לוקי וסילבי נתקלים בגברת דקות ודוחים הצעה מהיוצר שלה, "ההוא שנשאר", לחזור לצירי הזמן שלהם עם כל מה שהם חפצים.
ההוא שנשאר מספר ללוקי ולסילבי שהוא יצר את הרשות למשתנים בזמן לאחר שסיים את המלחמה הרב-יקומית שנגרמה על ידי משתנים שלו.
כשציר זמן מתחיל להסתעף, ההוא שנשאר מציע להם אפשרות בחירה: להרוג אותו ולסיים את ציר הזמן היחיד, ולגרום למלחמה רב-יקומית נוספת, או להפוך למחליפיו בהשגחה על הרמ"ז.
סילבי מחליטה להרוג את ההוא שנשאר, בזמן שלוקי מפציר בה לעצור.
השניים מתנשקים, וסילבי שולחת את לוקי למטה הראשי של רמ"ז.
במטה הראשי של רמ"ז, לוקי מזהיר את ציידת בי-15 ומוביוס מפני המשתנים של ההוא שנשאר, אך הם אינם מזהים אותו.
לוקי רואה שפסל בדמותו של ההוא שנשאר החליף את אלה של שומרי הזמן.
בחזרה ברמ"ז, לוקי מגלה שהוא מתעוות ללא שליטה ברחבי הזמן.
בעבר, הרמ"ז מנסים לתפוס את לוקי.
בהווה, לוקי מתאחד עם מוביוס ומזהיר אותו מפני האיום של המשתנים הרבים של ההוא שנשאר, היוצר של הרמ"ז.
לוקי ומוביוס הולכים לפגוש את טכנאי הרמ"ז אורובורוס "או-בי", אשר מסיק שלוקי "מחליק בזמן" – תופעה שכנראה נגרמת מחוסר היציבות של ענפי ציר הזמן כתוצאה ממותו של ההוא שנשאר.
לוקי מחליק 400 שנים לעבר לאותו מקום, ומורה לאו-בי לבנות מכשיר עקירת הילת זמן כדי לעצור את ההחלקה של לוקי בזמן.
בהווה, או-בי נזכר לפתע שהוא החזיק במכשיר במשך מאות שנים, ומורה למוביוס לגשת עם המכשיר אל "מארג הזמן" על מנת לעקור את לוקי משטף הזמן כאשר לוקי מקצץ את עצמו.
לוקי מחליק בזמן לעתיד, שם הוא פוגש לזמן קצר את סילבי לפני שהוא נקצץ על ידי מישהו לא ידוע בשנייה האחרונה.
מוביוס מצליח לעקור את לוקי משטף הזמן, ושניהם יוצאים למצוא את סילבי.
בעודו בעתיד, לוקי עד לכך שמצב מארג הזמן הופך לקריטי ומאלץ את פינוי הרמ"ז.
בהווה, לוקי, או-בי ומוביוס עדים להתחלת ההיתוך, אשר או-בי מתחיל לפעול על מנת לעצור אותו.
לוקי מבועת מהמשתנים של ההוא שנשאר שנוצרו בזמן האינסופי שעבר כשהיה במצודה.
הוא משכנע את מוביוס לחפש ולמצוא היכן משתנים אחרים עשויים להיות.
הם עוקבים אחרי טאבלט הזמן של רנסלייר ונוסעים לתערוכה העולמית של שיקגו בשנת 1893. שם, הם רואים את ויקטור טיימלי מציג אבטיפוס של מארג הזמן.
רנסליייר, לוקי, מוביוס וסילבי מוצאים את טיימלי במעבדה שלו בוויסקונסין, כשסילבי משיגה שליטה.
היא מתרככת ומאפשרת ללוקי לקחת את טיימלי בחזרה לרמ"ז, ואז שולחת את רנסליייר וגברת דקות למצודה באחרית הזמן.
כשמארג הזמן מגיע למצב קריטי, לוקי ובעלי בריתו מנסים לתקן את המארג, אך מעוכבים על ידי רנסליייר, גברת דקות ובראד וולף.
באמצע ניסיונות הקבוצה לתקן את המארג, לוקי נתקל בעצמו שהחליק בזמן מהעבר ומקצץ אותו, מבין שהוא זה שקצץ את עצמו בהרפתקה הקודמת שלו.
לאחר שאו-בי מנתק את גברת חצות, סילבי מצליחה לכשף את בראד שיקצוץ את רנסלייר, אבל קרינת המארג מפוררת את טיימלי לפני שהוא מצליח למקם את מכפיל התפוקה במארג.
מארג הזמן מתפוצץ, ולוקי נלכד בגל ההדף ששוטף את הרמ"ז.
לוקי שורד את הפיצוץ ומוצא את עצמו ברמ"ז הנטושה.
הוא מתחיל שוב להחליק בזמן, נמלט בקושי כשהרמ"ז מתפוררת.
ההחלקה בזמן של לוקי לוקחת אותו לענפי צירי זמן בהם חבריו מוביוס, ציידת בי-15, קייסי ואו-בי חזרו למקומם בחייהם הקודמים כדון, ד"ר וריטי ויליס, פרנק מוריס וד"ר א.ד.
מכל הקבוצה, רק דאג מאמין ללוקי.
מפני שלוקי לא יכול לשלוט בהחלקה שלו בזמן, דאג מציע תוכנית להפגיש את הקבוצה שנכחה בפיצוץ על מנת להשתמש בהילת הזמן הקולקטיבית שלהם כדי לחשב את הקואורדינטות שלוקי צריך לחזור אליהן בזמן.
לוקי מצליח לאסוף את האחרים, אך סילבי, שזכרונותיה נשמרו, לא מעוניינת לעזור וגורמת ללוקי להודות שמה שמניע אותו הוא הפחד לאבד את חבריו ולהיות לבד.
סילבי מעודדת את לוקי לכתוב את הסיפור שלו כמו כולם, אבל לפני שהוא יכול לשלוח את כולם חזרה הביתה, סילבי מופיעה עם החדשות שכל המציאות מתמוטטת.
כאשר לוקי מתפורר, הוא מבין לבסוף איך לשלוט בהחלקה שלו בזמן – על ידי התמקדות באדם ולא באירוע.
לוקי מכריז שהוא יכול "לכתוב מחדש את הסיפור", ונוסע בהצלחה אחורה בזמן עד לפני הפיצוץ על ידי התמקדות באו-בי.
לאחר שבילה מאות שנים בהחלקה בזמן כדי ללמוד מאו-בי, ולאחר שהדריך בהצלחה את ויקטור טיימלי בהתקנת מכפיל התפוקה, לוקי לומד שלא ניתן לתקן את מארג הזמן.
לוקי החליק בזמן כמות זמן לא מוגדרת של פעמים וניהל שיחות עם ההוא שנשאר.
לוקי לומד שמארג הזמן אינו אלא מנגנון אל-כשל שנועד להגן על ציר הזמן המקודש.
הוא נותר עם הדילמה האם להרוג את סילבי בעבר כדי להציל את ההוא שנשאר, ומתייעץ עם גרסאות עבר של מוביוס וסילבי.
לוקי מחליט להקריב את עצמו באמצעות השמדת מארג הזמן, חידושו ושמירה על צירי הזמן עם הקסם שלו, וסידורם מחדש ליגדראסיל.
הוא משתלט על עמדתו של ההוא שנשאר והופך לאל הסיפורים.
בהשראת פעולותיו של לוקי, הרמ"ז עוברת רפורמה כדי לשמור ולהגן על הרב-יקום, ולערוך מצוד אחר המשתנים של ההוא שנשאר.
בשנת 2013 חלופית באסגארד, תור ורוקט שנסעו בזמן משנת 2023 כדי להשיג את אבן המציאות.
הם חולפים על יד לוקי המשועמם בתא המאסר שלו מבלי שיבחין בהם.
סילבי היא משתנה נשית של לוקי המבקשת "לשחרר" את ציר הזמן המקודש מהרמ"ז, מפתחת שיטה של איחוז כדי להשיג את מטרותיה.